पास हो जाऊं यही बहुत था मेरे लिये | किसी तरह पेपर ख़तम हुये | इन दो -तीन महीनों में विजयेन्द्र दो बार आये | एक दो- दिन रुक कर चले गये , इस बीच कई बार मैने उनसे बात करने की सोची भी फिर टाल दिया | पेपर देने के बाद बताएँगे | कही ऐसा न हो गुस्से में विजयेन्द्र मुझे इम्तिहान देने से मना ही न कर दें ,| बाद में अवसर देख कर जब मैने उन्हें सारा वाकिया बताया तो वह एकदम से भड़क गये पहले तो सारी बात बहुत ध्यान से चुपचाप सुनी फिर मुझ पर ही बरस उठे और मुझे ही खरीखोटी सुना डाली , " "फ़ालतू बकवास बंद करो तुम्हारा दिमाग खराब है, इलज़ाम लगाते तुम्हे शर्म नहीं आई " -- वह एक दिन ही रुके पर मुझसे बात भी नहीं की और चले गये-